วรรณพร็อพแจกเงินผู้ถือหน่วยรอบสอง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ผู้ถือหน่วย ONEPROP เฮ! รับทรัพย์รอบสอง 6 เดือนผลตอบแทน 10%
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า กองทุนเปิด วรรณ พร็อพเพอร์ตี้ พลัส ฟันด์ (ONEPROP) จะรับซื้อคืนหน่วยลงทุนอัตโนมัติจากจำนวนเงินที่จัดสรรจากเงินสดรับที่ได้จากเงินปันผลของกองทุนรวมอสังหาริม ทรัพย์ที่กองทุนไปลงทุนอยู่ 7 กองทุน 
“หลังจากลงทุนประมาณ 6 เดือน และได้รับเงินปันผลกองทุนจึงจะรับซื้อคืนหน่วยลงทุนอัตโนมัติอัตรา 2.25% ของจำนวนหน่วยลงทุนทั้งหมดของลูกค้าแต่ละราย โดยใช้ราคา ณ 17 มิ.ย. 2553 ผู้ถือหน่วยลงทุนจะได้รับเงินจากการขายคืน 24 มิ.ย.นี้ ถือเป็นครั้งที่ 2”กองทุนลงทุนในหลักทรัพย์หรือตราสารที่อยู่ในหมวดอุตสาหกรรมอสังหาริมทรัพย์ โดยเฉลี่ยในรอบระยะเวลาบัญชีไม่น้อยกว่า 80% ของมูลค่าทรัพย์สินสุทธิของกองทุน โดยจะมุ่งลงทุนในหน่วยลงทุนของกองทุนรวมอสังหาริมทรัพย์ที่เป็นหลักทรัพย์จดทะเบียนในตลาดหลักทรัพย์แห่งประเทศไทย โดยเฉลี่ยในรอบระยะเวลาบัญชีไม่น้อยกว่าร้อยละ 65 ของมูลค่าทรัพย์สินสุทธิของกองทุน ผู้ลงทุนสามารถซื้อหน่วยลงทุนได้ทุกวันทำการ และสามารถขายคืนหน่วยลงทุนได้ทุกวันที่ 1 และวันที่ 16 ของเดือน กองทุนนี้ไม่มีนโยบายจ่ายเงินปันผล แต่จะมีการรับซื้อคืนหน่วยลงทุนโดยอัตโนมัติ ปีละไม่เกิน 4 ครั้ง โดยจะจัดสรรจากเงินที่ได้รับจากเงินปันผลของกองทุนรวมอสังหาริมทรัพย์ที่กองทุนไปลงทุน
นายมนรัฐ กล่าว
กองทุนมีผลตอบแทนย้อนหลัง 3 เดือน 6 เดือน และนับจากวันจดทะเบียน วันที่ 18 พ.ย. 2552 เท่ากับ 5.48% 10.95% และ 11.04% ตามลำดับ และ ณ วันที่ 27 พ.ค. 2553 มูลค่าหน่วยลงทุน 11.1362 บาท มูลค่าทรัพย์สินสุทธิ 739.62 ล้านบาท
กองทุนอยู่ระหว่างหยุดรับคำสั่งซื้อหน่วยตั้งแต่ 17 พ.ค.31 ต.ค. 2553 เพราะหากมีการสั่งซื้อเข้ามามาก อาจดำรงสัดส่วนลงทุนไม่ได้ตามกำหนดหรือหาหลักทรัพย์ลงทุนไม่ได้